Vai tas ir sports?
Paskat tik!
Māksla?
Dzīvesveids?
Lūk, Džošij. Mūs filmē.
Mēs sākam.
-2021. gada sezona. -Esam gatavi!
32 VĪRIEŠI
17 SIEVIETES
SĒRFOTĀJI
Esmu Stefanija Gilmora.
Mani sauc Džons Florenss.
-Filipe Toledo. -Tatjana Vestone-Veba.
-Kanoa Igaraši. -Džoana Defeja.
-Gabriels Medina. -Esmu Kellijs Sleiters.
Vienpadsmitkārtējs pasaules čempions.
Tailere Raita traucas pa vilni.
Viņš ir ātrs. Italo.
Šogad vienkopus pulcējušies talantīgākie sērfotāji sporta vēsturē.
Un visi grib uzvarēt.
Gilmora izbrauc pa viļņa galotni.
Džoana Defeja atbild.
Ikviens var uzveikt jebkuru.
Paskat!
To uzskata par hipiju sporta veidu.
Tā nav. Mēs esam neganti konkurenti.
9 POSMI VISĀ PASAULĒ
Katrs brauciens ilgst 30 minūtes.
Divcīņa ar sāncensi.
Sarauj, Medina!
Punktus var iegūt dažādos veidos.
Medina uzšaujas debesīs.
Atraujoties no viļņa.
Pabrauc zem viļņa.
Izbraucot tuneli.
Morganam jāparāda, ko spēj.
Vai veicot asus griezienus.
Uzbrauc viļņa galotnē.
Ak mans dievs!
1 VĪRIETIS 1 SIEVIETE
ČEMPIONS
Kad veiksme novēršas…
Punkti. Ierakstām.
…ir smagi emocionāli pārdzīvojumi.
Ja kāda kļūdīsies, pārējās meičas viņu samals miltos.
Tas ir tik kaitinoši.
Ir vairāk iespēju kļūdīties nekā izdarīt pareizi.
Sacensības atceltas pēc haizivs uzbrukuma.
Ir liels spiediens no sponsoriem, tuviniekiem, draugiem.
Sērfošanā iet kā pa viļņiem.
Tas prasīs no viņiem maksimumu visos viņu dzīves aspektos.
Vilnis paceļ Maikiju Raitu.
Sapņi par Paiplainu
-…zvana. -Ak tā?
TAILERE RAITA 2X PSL ČEMPIONE
Ā, tikai Maikijs.
Hallo!
Čau, Tailere!
PA TELEFONU: MAIKIJS RAITS
Sveiks, Maikl! Kā iet?
Ne visai labi.
Kā jūtas smadzenes?
Viss kārtībā.
Mans brālis spēkojās ar lieliem viļņiem un zaudēja.
Kā veicas ar rehabilitāciju?
Tur viss labi.
Līdz svētdienai! Svētdien varētu kopā pavakariņot.
Viņam bija šuves uz elkoņa un pēdas nervu bojājumi.
Ziniet, viņam nevajadzēja tā darīt.
Arī es tevi mīlu. Atā!
Atvainojiet.
Raiti ir stipra ģimene?
Nē, tā ir briesmīga. Mēs cits citu ietekmējam ļoti negatīvi.
Patiesībā tas man nepatīk,
jo mums saka: "Jūs esat tik izturīgi."
Un es atbildu: "Aizveries! Mēs esam stulbi."
Goda vārds, mēs cits citam nenākam par labu.
MAIKIJS RAITS PSL SĒRFOTĀJS
Mēs bieži runājam par viņiem kā par grupu…
OUENS RAITS PSL SĒRFOTĀJS
…bet katrs Raits ir jāuzlūko kā indivīds.
LŪKS KENEDIJS ŽURNĀLISTS
Es atceros, ka redzēju Taileri Raitu sacensību vietās,
kad viņai bija kādi 14 vai 15 gadi.
Viņa vēl bija tikai skolniece, kas reizē bija ļoti apdāvināta.
Bet attiecībā uz Taileri Raitu ir jāsaprot,
ka viņa ir uzaugusi profesionālās sērfošanas vidē.
Man šķiet, līdz ar to ir kavējusies attīstība citās jomās.
Tu salauzi dēli?
Jā. Es nokritu no viļņa, un viens nāca no aizmugures.
Es pat nebiju uz sērfošanas dēļa.
Man prieks, ka tu sevi saudzē.
Es uzaugu ar sērfošanu.
Tas kļuvis dzeltens. Priekšpusē ir dzeltens. Būs labi.
Tētis panāca, ka mēs visi aizraujamies ar sērfošanu,
un tas ļoti atviegloja viņa dzīvi.
Mēs mācāmies pateikt: "Sāp…"
"…bet tas nekas."
Tu esi aitasgalva!
Man bija kādi 14 gadi, kad uzvarēju svarīgās sacensībās.
Ja gribi, varu pagatavot maķīšus ar sieru. Esmu diezgan talantīga.
Pēc tam es vairs nedomāju,
vai varu kļūt par pasaules čempioni. Jautājums bija - kad?
PIRMS ČETRIEM GADIEM
Tolaik es biju kā tanks. Es biju ļoti laba sportiste.
2016. gada pasaules čempione. Tailerei Raitai pirmā uzvara.
Man šķiet, tobrīd biju pārāk jauna, lai varētu pateikt:
"Jā, tieši to es gribu darīt."
"Bet es zinu, ka daru šo darbu ļoti labi."
Tailere Raita atkal uzvar
un kļūst par 2017. gada pasaules čempioni.
Viņa bija pasaules čempione.
Viņas dzīve bija pašā plaukumā.
DŽESIJA MAILIJA-DAIERE PSL SACENSĪBU VADĪTĀJA
Un tad viņa pazuda uz kādiem divarpus gadiem.
DŽERINGONGA AUSTRĀLIJA
Tikko saņēmām ziņu,
ka pēdējo divu gadu čempione Tailere Raita…
2018. GADA JŪLIJS
…izstājusies no Corona Open slimības dēļ.
Man bija datortomogrāfija, jo nejutos labi.
Nonācu slimnīcā.
Kad ierados, ārsti īsti nesaprata, kas man kaiš,
tāpēc atsūtīja pie manis infektologu,
un man tika konstatēts viss.
A tipa gripa, bronhīts, pneimonija, šķidrums ap sirdi,
pēcvīrusu sindroms,
kas būtībā nozīmē "ar tevi ir sūdīgi".
Es nonācu intensīvajā terapijā un nezināju, kā būs.
Tā bija pusotru gadu ilga cīņa par dzīvību.
Viņa bija briesmīgā stāvoklī.
Kad izgāju no viņas mājas…
FIONA RAITA TAILERES MĀTE
…es raudāju. Es nedrīkstēju runāt, kamēr biju tur. Tas bija briesmīgi.
Atgriešanās, būtībā saliekot sevi atkal kopā,
prasa daudz nervu un uztraukumu. Man ir šaubas par visu.
Esmu apmierināts ar progresu.
Iepriekšējā reizē tajā līdzsvara ierīcē tu nogāzies.
-Labi. Lieliski. -Ļaušu tev doties ūdenī.
Jā! Esmu gatava.
TAILERES PIRMAIS VILNIS KOPŠ DIAGNOZES
Ei!
Tas bija vienkārši skaisti.
Viņa atkal kļūst tāda, kāda vēlas būt.
ASV KLUSAIS OKEĀNS
HAVAJAS - OAHU HONOLUA LĪCIS, MAUI
Skaistais Honolua līcis.
Pasaules sērfošanas līgas čempionāta turnīra atklāšana.
TAGADNE
Šai klintij ir bijusi izšķiroša loma
sapņu piepildīšanā un sagraušanā.
SIEVIEŠU ČEMPIONĀTA POSMS 1. NO 9
Šeit sākas ceļš uz PSL finālu.
Laipni lūgti Roxy sponsorētajās sacensībās Maui Pro.
Sākas kārtējais sērfošanas čempionāts,
un ir atgriezusies Tailere Raita.
Ak dievs!
Vai jums gadījumā nav kāda skrūve?
Spura neiet iekšā līdz galam.
Pirmoreiz liec spuras?
Palīgā! Es izskatos galīgi neprofesionāli.
Šeit, Maui, pirmās startēs dāmas.
Pēc tam dosimies uz Oahu ziemeļu piekrasti, kur sacentīsies vīrieši.
Parunāsim par to, ko esam redzējuši līdz šim. Piedalās labākās no labākajām.
Pašreizējā pasaules čempione Karisa Mora
veiksmīgi izpilda 2021. gada čempionāta pirmo braucienu.
Ne velti viņu uzskata par nopietnāko sāncensi
čempionāta turnīrā.
Katru sezonu ir vairākas spēcīgas sportistes,
kas pretendē uz čempiones titulu.
Sērfotāja, kas čempionāta turnīrā ieguvusi visvairāk uzvaru,
Stefanija Gilmora, viena no visu laiku labākajām.
Bija Stefa ar septiņiem tituliem, Karisa ar četriem, Tailere ar diviem.
Šīs sievietes ir uzdevušas toni vairāk nekā desmit gadu.
ROZIJA HODŽA BIJUSĪ PSL SĒRFOTĀJA
Mēs visi zinām, ka Stefa izvēlas tikai uzvaru.
Septiņkārtējai pasaules čempionei tā nekad nav bijusi problēma.
Tailere ir pierādījusi,
ka ir līdzvērtīga konkurente Karisai un Stefai.
Tailere neapšaubāmi ir daudz pārcietusi
gan fiziski, gan psiholoģiski.
Sacenšoties elites līmenī, vienalga kurā sporta veidā,
ir grūti nezaudēt spējas,
ja neesi tajā elites līmenī visu laiku.
1. KĀRTA
Tailere Raita pret Džoanu Defeju - kura būs labāka?
Atlikusi viena minūte un 25 sekundes.
Jautājums, vai viņa spēs atgriezties iepriekšējā līmenī.
Mūs gaida fantastisks gads.
Un gads sākas arī Tailerei Raitai.
Starts pēc piecām, četrām, trīs…
Šis būs svarīgs pārbaudījums.
…divām, vienas.
Aiziet!
Tailere Raita sāk braucienu pa milzu vilni.
Tiesnešu uzdevums…
TIESNEŠU TELPA
…ir subjektīvu un māksliniecisku izpildījumu
vērtēt pēc objektīviem kritērijiem.
Skaists grieziens, pieturoties pie dēļa.
Katrs sacensību brauciens ilgst 30 vai 35 minūtes.
RENATU HIKELS BIJUŠAIS PSL GALVENAIS TIESNESIS
Pa to laiku var noķert tik viļņu, cik tīk,
bet ir jākoncentrējas uz kvalitāti.
Labi, Džoana Defeja. Skaists vilnis.
Tiesneši ņems vērā ātrumu…
Džoanas Defejas atbilde ir tikpat iespaidīga.
…spēku, plūsmu, kontroli.
Brauc uz dēļa malas, ir redzama rozā apakšpuse.
Un tiesneši dos punktus par inovatīviem un progresīviem manevriem.
Džoanai Defejai 7,83. Viņa nav palikusi atbildi parādā.
Vērtējums ir punktos no viens līdz desmit,
un beigās divi labākie vērtējumi noteiks galīgo rezultātu.
Tailere Raita atgriezusies ar vērienu. Skaists pagrieziens viļņa galotnē.
Un viņa cenšas pabeigt manevru, bet nogāžas.
Tailerei Raitai 6,83.
Ja viņa būtu pabeigusi,
punkti būtu bijuši ļoti augsti.
Džoanai Defejai vajag tikai sešu punktu braucienu.
Ar tādiem pagriezieniem būs.
Nezinu, kura uzvarēs,
jo abas dāmas ir nevainojamas.
Uz abiem viļņiem ir spēcīgs sniegums.
Te ir jāpaļaujas uz tiesnešiem un viņu zināšanām.
Rezultāts…
…ir ļoti līdzīgs. Un Tailere Raita tiek tālāk.
Pēdējie gadi bija tiešām skarbi,
un atgriešanās no manis prasīja ļoti daudz.
Cilvēki man bieži jautā: "Tu baidījies, ka vairs nesērfosi?"
Es atbildu: "Nē. Es baidījos, ka vairs nedzīvošu normālu dzīvi,
ka vairs netikšu uz kājām."
Man šķiet, ka esmu atguvusies,
lai gan man likās, ka tas nekad nenotiks.
Atgriešanās nebūs pilnīga, kamēr viņa neiegūs čempiones titulu.
Tailere Raita iekļūst ceturtdaļfinālā.
Stefanijai Gilmorai būs līdzvērtīga pretiniece.
Jā!
-Harij! Tu taču neesi pliks, vai ne? -Nē.
STEFANIJA GILMORA 7X PASAULES ČEMPIONE
Man jāiet…
Mani sauc Stefanija Gilmora. Esmu septiņkārtēja pasaules čempione.
Visu laiku izcilākā sērfotāja?
Nē, man jāuzvar vēlreiz, lai būtu visu laiku izcilākā.
Protams, es gribu uzvarēt astoto reizi. Tas ir mans galvenais mērķis.
Tāpēc jau esmu šeit. Mani neinteresē vienkārši būt turnīrā.
Tā uzvaras sajūta izraisa atkarību.
Atceros pirmo izbraukto vilni
un to, kāpēc man tas patika, - man bija 12 gadu…
HARIJS HENDERSONS STEFANIJAS DRAUGS
…un es vēlējos kļūt par labāko sērfotāju pasaulē.
Man likās, ka visi grib būt labākie pasaulē
kādā jomā, kad viņi ir bērni,
bet laika gaitā sapratu, ka tā nav.
Viņai bija 17 gadu, un viņa bija apbrīnojama.
Čempionāta turnīrā viņa ir piedalījusies jau 14 sezonas.
Jaunā pasaules čempione - Stefanija Gilmora!
Man patīk sacensties. Tas ir liels izaicinājums,
un es to daru jau labu laiku,
bet man joprojām neapnīk. Ir tik forši būt tur ūdenī.
CETURTDAĻFINĀLS
Tailere Raita, Stefanija Gilmora.
Kopā šajā ceturtdaļfinālā ir deviņi čempiona tituli.
Titānu cīņa.
Stefa pēdējos gadus ir uzvarējusi sacīkstēs.
Es divarpus gadus neesmu sacentusies.
Un viņa ir septiņkārtēja čempione. Nezinu, kā to dabūja gatavu.
Tas ir sasodīti daudz.
Sacensties man ļoti patīk.
To uzskata par hipiju sporta veidu.
Tā nav. Mēs esam neganti konkurenti.
Tagad Stefija Gilmora pret Taileri Raitu.
Aiziet! Stefa tiek uz šī viļņa.
Atpaliek no sekcijas.
Ne šādu vilni viņa meklēja, lai uzveiktu Taileri Raitu.
Tagad Tailere Raita.
Pirmie panākumi ir Tailerei Raitai,
kas iegūst 8,33 punktus.
Gilmora sāk ar 2,67 punktiem.
Tailere septiņkārtējo pasaules čempioni jau ir nolikusi uz lāpstiņām.
Viņas daudz ir braukušas kopā.
Katra zina otras paņēmienus.
Tailere Raita traucas pa vilni.
Viņa ir priekšā Stefanijai Gilmorai.
Gilmorai vajag 4,87 punktus, lai apsteigtu Taileri Raitu.
Atlikušas piecas minūtes 30 sekundes.
Izskatās, ka Stefa Gilmora ir gatava
atgūt šajā ceturtdaļfinālā iekavēto.
Un Stefas Gilmoras vērtējums.
Ar to pietiek, lai Gilmora izvirzītos priekšā Tailerei Raitai.
Es gribu kļūt par čempioni
un kļūt par čempioni, neupurējot savu veselību un labsajūtu.
Es te vairs negrasos muļķoties. Esmu te, lai darītu savu darbu.
Un es savu darbu paveikšu, un es uzvarēšu.
Tailere Raita meklē tuneli.
Atrod tuneli.
Vēl viens spējš grieziens.
Tailere Raita tikko pacēla latiņu augstāk.
Tas bija neticami.
Man skudriņas skrēja pa muguru.
Desmit! Tailere Raita iegūst 10 punktus!
Tiesneši piešķīruši Tailerei augstāko vērtējumu.
Ir skaisti redzēt, ka Tailere Raita ir atpakaļ.
-Desmit. -Šodien viss.
Rīt būs jauna diena.
-Izcili, Tailere. -Paldies, draugi.
Malacis!
-Jauku dienu! -Pēdējais vilnis bija iespaidīgs.
-Teicams sniegums, Tailere. -Liels paldies.
Ko tu gaidīji?
Man ļoti patīk. Laipni lūgta atpakaļ!
Redzot kāda sportista atgriešanos, šķiet:
viņš taču pasaulei neko nav parādā.
Viņš varētu aiziet lepni paceltu galvu
un joprojām būtu viens no dižākajiem, kāds bijis.
Bet attiecībā uz viņu mēs daudz esam runājuši,
ka, jo vairāk sacensībās viņa uzvarēs, jo vairāk iespēju viņai būs
runāt par to, kas viņai ir svarīgs.
-Gatava. -Rokenrols?
Manuprāt, sportā būtu vajadzīgas labas pārmaiņas.
Jā.
Sērfošanā vēl ir tāls ceļš ejams, lai tas būtu iekļaujošs sporta veids.
Tu savu darbu paveici. Tagad varam parunāt par citām lietām.
Sērfošanā valda seksisms.
Ja paskatās uz mārketingu, konkurenci, ieguldījumiem -
tas to tikai apstiprina.
Sievietes domā: "Labi, mēs neesam saistītas ar sērfošanas pirmsākumiem,"
kad ar to nodarbojās galvenokārt vīrieši.
Ja skatās uz seksismu sērfošanā…
Smieklīgi.
…ir jāskatās uz pirmajām sacensībām.
Puiši ir Paipā, sievietes ir Maui.
Abās vietās ir neticami viļņi,
bet vēsturiski sievietēm nebija ļauts startēt Paipā.
PAIPLAINA OAHU, HAVAJAS
Bērnībā man Paiplaina šķita tik mītiska.
Manam draugam pie sienas bija plakāts,
un es atceros, kā gadu no gada skatījos uz to vilni
un domāju: "Nezinu, kā viņi var apgriezties
un to vilni noķert. Tas ir tik biedējoši."
Pirmoreiz sērfoju Paipā, kad man bija 12 gadu.
Atceros, kā vilnis mani pacēla…
KELLIJS SLEITERS PSL ČEMPIONS
…un kopā ar dēli trieca ar muguru pret rifu.
Uz mirkli man šķita, ka neuzpeldēšu.
Tas mani turēs lejā mūžīgi.
Tāda ir sērfošana.
Bailes un briesmas, kas to pavada, ir arī ļoti vilinošas.
Paiplaina ir leģendāra viļņu formas un intensitātes dēļ.
Airēties un braukt pa tiem viļņiem ir ļoti bīstami.
Šorīt kāds izmežģīja plecu.
Te var izmežģīt plecu,
iegāzties viļņos
un dabūt dažus uz galvas -
ir liela iespēja pamatīgi savainoties.
Ziniet, daži mani draugi ir noskalpēti, savainoti,
un daudzi Paiplainā ir gājuši bojā.
Pirms 10 vai 12 gadiem te gāja bojā mūsu draugs.
Vēlāk viņš tika atrasts tepat pie manas mājas.
Nē, te ir sarežģīti.
Paiplainā nekad nav vienkārši.
-Ak dievs! Paskaties uz to vilni! -Es grasos izbraukt.
Paskaties uz to vilni!
Ak dievs!
-Aiven, ej ūdenī! -Ak dievs! Kurš tas bija?
Nezinu, bet tas bija iespaidīgi.
Šeit, ziemeļu piekrastē, sērfošana ir viss.
Ap to ir uzbūvēta visa mūsu pilsētiņa. Šeit sērfo visi.
Mani sauc Džons Florenss.
DŽONS FLORENSS 2X PSL ČEMPIONS
Esmu profesionāls sērfotājs, divkārtējs čempions.
Aiziet, Aiven! Mums jāiet.
Esmu te dzimis un uzaudzis un esmu vērojis šos viļņus kopš mazotnes.
Kad bija labi viļņi un man bija jāiet uz skolu,
es no pludmales parka uzmetu aci viļņiem…
EHUKAI PLUDMALES PARKS
…un man sažņaudzās vēders. "Labi viļņi. Sasodīts, jāiet uz skolu."
Tavai mammai droši vien bija sirmi mati.
Jā, mana mamma… Nedomāju, ka viņai bija sirmi mati,
Tieši viņa ir tā… Viņa joprojām tur sērfo.
Viņi uzauga šeit,
un es viņus ieliku ūdenī, kad viņi bija divas nedēļas veci, tāpēc…
ALEKSANDRA FLORENSA DŽONA MĀTE
Mēs tik bieži bijām pludmalē, un viņš sāka sērfot.
Un viņam tas padevās.
Viņam bija kādi astoņi gadi,
un bija forši, ka mēs visi viņu it kā pieskatījām
un gādājām, lai viņš ir drošībā,
un vienlaikus redzējām, ka viņš nebaidās un ir pašpārliecināts.
Pamazām es sāku sērfot arvien labāk, braucu arvien vairāk,
līdz pēkšņi sapratu: "Šodien gribu izbraukt lielo vilni."
Tā sajūta, ziniet,
kad dodies izbraukt pirmos lielos viļņus:
"Labi. Šo es noķeršu."
Un sirds sitas, sirds sitas.
Un tad tu airējies, bet nenoķer,
un tad domā: "Es gandrīz noķēru to vilni."
Visbeidzot, tu vienkārši saņemies un noķer nākamo.
Vienkārši dari.
Džons Džons Florenss traucas pa lielo Paiplainas zvēru!
Un viņš ir ārā!
Uzvara Pipe Masters man nozīmētu daudz.
Džons Džons Florenss joprojām grib uzvarēt Pipe Masters.
2013. gadā viņš palika otrais aiz Kellija.
Aplausi Kellijam Sleiteram!
Un pirms pāris gadiem zaudēja Džeremijam Floresam.
Viņš palika otrais aiz manis, otrais aiz Džeremija.
Viņš domā: "Biju tik tuvu.
Uzvara man gandrīz bija rokā. Tik tuvu."
Daudzos sporta veidos var redzēt,
ka, startējot mājas laukumā, kur it kā ir priekšrocības,
tomēr ir papildu spiediens.
Viļņiem taču jābūt pazīstamiem.
Un kaut kāda iemesla dēļ tas spiediens ņem virsroku.
Gribas uzvarēt tik ļoti, ka aizmirstas, kādēļ vispār tur esi.
Labi.
Tad spriedze ir briesmīga.
Sportists izjūt konkrētas gaidas, un viņam tās jāpiepilda.
VĪRIEŠU ČEMPIONĀTA POSMS 1. NO 9
Laipni lūgti vienreizīgajā Paiplainā!
Nekur pasaulē nav tādu viļņu kā sacensībās Billabong Pipe Masters.
Uzmanību, sērfotāji! Atbrīvojiet sacensību vietu!
Paldies, draugi. Atbrīvojiet sacensību vietu!
Tas tik ir fināls!
Visu rīta cēlienu esam skatījušies, kā sērfo zvaigznes.
Gabriels Medina - izcilā formā.
Italo Ferreira izstājās. Un viņš guvis nelielu savainojumu.
Tagad - superbrauciens, kurā startēs pasaules čempioni
Džons Džons Florenss un Kellijs Sleiters.
Tādos viļņos kā Paipā vietējām zināšanām ir liela loma.
Bet tajā pašā laikā visu izšķirs, ziniet, kurš bija… Kurš ir…
Kurš todien ir uz labākajiem viļņiem. Kurš ir ritmā.
Džons Džons Florenss, divkārtējs pasaules čempions.
Kellijs Sleiters, vienpadsmitkārtējs pasaules čempions.
Kellijam Sleiteram
ir īpašas attiecības ar Paiplainas viļņiem. Visi to esam redzējuši.
Viņš ir viens no spēcīgākajiem sāncenšiem.
Viņš jāuztver nopietni.
Kellijs ir visu laiku labākais un vienmēr būs.
Pirmo pasaules čempiona titulu viņš ieguva 1992. gadā.
Tajā gadā es piedzimu.
Viņš ir piedzīvojis visu. Viņam ir tik liela pieredze.
Pēc 28 gadiem sacensties ar viņu augstākajā līmenī,
kāds iespējams mūsu sporta veidā…
Viņš ir uzveicis sāncenšus trīs paaudžu garumā.
Ja man jāsacenšas ar Džonu Džonu,
es viņu sasitīšu lupatās, jo kāpēc tad es šeit esmu?
Bērnībā es vēroju, kā viņš uzvar šeit, Paipā,
un viņš bija mans elks.
Tagad es viņu uzlūkoju tikai kā konkurentu.
Es tikai gribu viņu uzveikt.
Aiziet! Starts…
pēc piecām…
Lūšanas zonā šobrīd veidojas vareni viļņi.
…četrām…
Mēs redzēsim lielos S formas pagriezienus…
…trīs…
…bet tiesneši gribēs redzēt teicamu sniegumu varenos viļņos.
…divām…
Tad būs augsti punkti.
…vienas.
PUSFINĀLS SLEITERS PRET FLORENSU
Kellijs Sleiters un Džons Džons Florenss cīnīsies par vietu finālā.
Sleiters nonāk zem viļņa un izbrauc laukā.
Džons Džons metas šajā.
Izšaujas šļakatas un arī Džons Džons.
Saprotams, abi sērfo lieliski,
bet mums ir jādomā:
"Vai uz šī viļņa ir kāds izcils mirklis?"
TIESNEŠU TELPA
Tas mums ir jāanalizē, lai piešķirtu virs deviņiem punktiem.
Punkti melnajam 9,33. Sarkanajam 9,23. Melnais, tu esi vadībā.
Man sacensībās svarīgākais ir prāta stāvoklis.
Es no dabas esmu introverts,
tāpēc man patīk, ka sacensības dod iespēju
atslēgties no visa un ieiet savā mazajā pasaulītē.
Es vienkārši sērfoju.
Džons Džons to grib.
Džons Džons Florenss izbrauc laukā.
Sleiters no otras puses.
Pārāk vēlu. Vilnis aizplūst bez Kellija.
Redzēsim, kas padomā Džonam Džonam.
Traucas pa vēl vienu sekciju.
Un viņš izbrauc laukā.
Džons Džons Florenss rāda lielisku sniegumu
un met izaicinājumu Kellijam Sleiteram.
Jā, Sleiters izskatās nobažījies.
Melnajam joprojām vajag 9,83. Atlikusi minūte.
Aiziet!
Iebrauc zem viļņa pārāk lēnu. Kellijs Sleiters.
Vai viņš spēs izbraukt?
Džons Džons Florenss noteikti ir uzvarējis.
Finālā sacentīsies Geibs Medina un Džons Džons Florenss.
Džons Džons Florenss pret Gabrielu Medinu. Kurš uzvarēs sacensībās Pipe Masters?
HONOLUA LĪCIS MAUI, HAVAJAS
Tiešraide no Honolua līča Maui salā.
SIEVIEŠU ČEMPIONĀTA POSMS 1. NO 9
Šodien gaidāma spraiga diena. Tur ūdenī ir zvaigžņu plejāde.
Sieviešu sērfošanas sacensības Pro Maui
apturētas pēc haizivs uzbrukuma šorīt kādam sērfotājam amatierim.
Maui Pro bija paredzēts sākties,
bet nāvējošs haizivs uzbrukums sacensības Honolua līcī apturēja.
ERIKS LOGANS PSL IZPILDDIREKTORS
PA TELEFONU: DŽESIJA MAILIJA-DAIERE
Sveika! Kas notiek?
Noticis haizivs uzbrukums.
Tas cilvēks mirst pludmalē.
Tā. Kur tas bija? Cik tālu tas bija no līča?
Tas bija līcī.
Oho! Skaidrs.
Kā noprotu, vīrietis, kuram uzbruka, bija ļoti tuvu pludmalei.
Kādus sešus metrus no pludmales.
Tās ir lielākās bailes, ar kurām mums jātiek galā, kad sērfojam.
No tā var pasargāt tikai neiešana ūdenī.
Haizivs uzbrukumi rada lielu satraukumu.
Tas ir emocionāls stress un trauma sērfotājiem,
it īpaši sacensību laikā,
it īpaši tāpēc, ka tur bija jābūt mums.
Domāju, ka visi bija satriekti.
Te daži jau raud.
Cilvēki ir panikā. Un man uzdod jautājumus par variantiem.
Numur viens.
Vai mēs vienojamies,
ka vēlamies atcelt atlikušās sacensības Maui Pro Honolua līcī?
Ja atceļam,
vai gribat pabeigt Paipā?
Jā. Domāju, ka būtu interesanti, ja sacensības notiktu Paipā.
Domāju, ka ir vērts sapulcēt sievietes kopā.
PSL ORGANIZATORI
Es ataicināšu visas sievietes,
jo, saprotams, Paipa ir… Paipa.
Tur ir ļoti sarežģīti viļņi, tāpēc…
Vai baiļu faktors ir lielākais šķērslis,
kas stāv ceļā sacensību noslēgumam Paipā.
Pagriezties pret sievietēm un pateikt:
"Klau, zināt to vilni, ko esam vērojušas kopš bērnības?
Tas ir bīstamākais vilnis pasaulē.
Tur notiek sīvākās sacensības pasaulē."
Bet tas ir arī milzīgs izaicinājums.
Tātad jūs visas zināt, ka šorīt ir noticis haizivs uzbrukums
un tas cilvēks ir nomiris.
Man šķiet, ka šobrīd ir svarīgi justies droši
pēc šī briesmīgā notikuma.
Tāpēc mēs domājam, ka varētu noorganizēt sieviešu sacensību dienu Paipā.
Tas, ka sacensību fināls notiks Paipā, ir vēsturisks notikums sieviešu sērfošanā.
Neesmu redzējusi prognozi, bet, ja prognoze ir laba
un to var noorganizēt…
Jā.
Domāju, ka mums jāizmēģina spēki.
Es zināju, ka tas ir nopietni,
bet es tiešām ticu sievietēm, kas piedalās šajā turnīrā,
un domāju, ka mēs palaistu garām iespēju, ja tur nestartētu.
Tas būtu nozīmīgs brīdis sieviešu sērfošanas vēsturē.
Bet tajā pašā laikā - sasodīts, tā taču ir Paipa!
PAIPLAINA OAHU, HAVAJAS
RIP CURL MĀJA
METS MAKGILIVREJS PSL DEBITANTS
MORGANS SIBILIKS PSL DEBITANTS
Tik stulbs negadījums.
Citā dienā tas būtu bijis mūsu čoms.
Tā nešķiet kā vieta, kur varētu uzbrukt haizivs.
Meitenes ir Paipā.
-Kolosāli! -Izcili!
Tailere atgriezīsies un ievāksies brīvajā istabā augšstāvā.
-Labi. -Labajā istabā.
Labajā istabā.
Piedod, vecīt!
Viss kārtībā. Es to negribēju.
Piedod. Tailerei diemžēl priekšroka.
NEPIEDEROŠIEM IEEJA AIZLIEGTA
Super. Esmu sajūsmā.
Es jūtos droši uz visiem dēļiem, kas mums bija Maui.
Jā. Izdomāsim, ko tu gribēsi.
MELNĀDAINO DZĪVĪBAS IR SVARĪGAS
DŽONS PAIZELS DĒĻU MEISTARS
"Tāds izmērs. Tādi viļņi. Tas ir mans dēlis."
Kamēr slimoju, es zaudēju kādus 16 vai 18 kilogramus.
Tāpēc bija jānomaina dēlis atbilstoši svaram.
Vai mums vajadzētu skatīties uz 175 cm garajiem?
Tā kā tu esi tik maza,
droši vien būtu vērts mēģināt.
Skatoties uz bīstamiem viļņiem, kādi ir Paipā,
man ir jāizdomā, kā būt precīzākai,
citādi es varētu savainoties.
Labi, tad jau man ir jāķeras pie darba.
-Man ir, ko darīt. -Jā, tev…
-Esmu sajūsmā. -Laba sajūta.
Sadarbojoties ar Taileri un arī ar Džonu Džonu,
kad veidojam dēļus…
PAIZELA SĒRFOŠANAS PIEDERUMI
…viņi man nedod tehniskas atsauksmes. Vairāk ir runa par sajūtām.
Īpaši ar Džonu -
mans veidošanas stils ir attīstījies reizē ar viņa sērfošanas stilu.
Un tie tiešām ir savstarpēji saistīti,
jo viņš ir bijis uz maniem dēļiem visu mūžu.
Pienācis Pipe Masters fināls.
Džons Džons Florenss pret sīvāko sāncensi Gabrielu Medinu.
Viņi kvalificējās kopā kā debitanti.
Abi cīnās par savu trešo pasaules čempiona titulu.
GABRIELS MEDINA 2X PSL ČEMPIONS
Gabijs un Džons. Viņi abi ir vienreizīgi.
Viņi grib uzveikt viens otru vairāk par visu.
Un viņi ir kā uguns un ūdens.
Viens seko plūsmai, otrs ir kā pielādēts ierocis.
Džons Džons ir ideāls sērfotājs.
Viņš ir vienkāršs puisis. Vienpatis.
Medina ir tik prasmīgs.
Viņš ir bīstamākais pretinieks
sacensībā par pasaules čempiona titulu.
Visi tie puiši no Brazīlijas ir tik labi sērfotāji,
un viņi ir tik ātri, un viņi ir mērķtiecīgi,
un viņi grib uzvarēt vairāk par visu citu.
Šķita, ka Geibs bija uzņēmis kursu uz uzvaru.
Geibs Medina kļūst par Pipe Master uzvarētāju
un divkārtēju pasaules čempionu.
Viņš cīnās kā zvērs.
Medina Paipā jau ir uzvarējis.
Džons domā, ka ir pienākusi viņa kārta.
Neviens nespēj noticēt, ka tas vēl nav noticis.
POSMA FINĀLS MEDINA PRET FLORENSU
Ja pavēro, kā Džons Džons un Gabriels sacenšas,
abu sērfošanas stils
ir diametrāli pretējs.
Sākam pēc piecām, četrām, trim, divām, vienas.
Gabriels Medina noķer pirmo vilni.
Liela, plata ieplaka. Medina tiek pie pirmajiem punktiem.
Izskatās, ka Džons ir uz sava pirmā viļņa finālā.
-Ak nē! -Noiet līdz apakšai.
Gabrielam Medinam 4,43.
Džons šajā finālā nevar atslābt.
5,57 punkti. Džons vadībā.
Florenss meklē vilni.
Ātrums, ar kādu viņš metās lejā, bija neticams.
Burtiski iegāzās viļņa pakājē.
Melnajam labāks izpildījums,
un sarkanajam šajā reizē bija divi labākie pagriezieni.
Par iepriekšējo vilni Džonam Florensam ir 5,57 punkti.
Džons vadībā.
-Kas par pavērsienu! -Džonam iet no rokas.
Džons no aizmugures.
Joprojām zem viļņa. Florenss izbrauc laukā.
Kādā veidā? Viņš ir burvis.
Atlikušas 52 sekundes.
Uz dēļa kāpj Gabriels Medina. Vai viņš nobrauks visu distanci?
Nē, nekā!
Tas ir oficiāli.
Džons Džons Florenss pirmoreiz kļūst par Pipe Masters uzvarētāju.
Ak dievs!
Vai zini, cik ilgi viņš par šo dienu sapņoja?
Uzvara šajās sacensībās
ir viens no lielākajiem sasniegumiem sērfošanā.
Es no sirds priecājos par fināla gaitu,
jo parasti Gabriels ir tas, kurš noķer daudz viļņu
un tad atrod ritmu, un beigās gūst uzvaru,
bet man izdevās to mainīt. Un tas man nāca par labu.
Sacensībās Pipe Masters atkal ir uzvarējis havajietis.
Uzvarēt bija ļoti patīkami. Es izjutu lielu atvieglojumu.
Ir patīkami uzvarēt mājās, ģimenes lokā.
Jā, es ar viņu ļoti lepojos.
Šķita, ka tas viņam ir lemts, goda vārds.
Džon, apsveicu! Droši vien pirmā uzvara no daudzām. Malacis!
Viņi ir pievienojuši jaunas zivis un vēl šo to.
-Tas ir vēl spožāks. -Man patīk zivis. Arī bruņurupucis.
Vecīt! Tu tikko uzvarēji Pipe Masters.
Forši.
Vari to izsvītrot no saraksta.
Jā.
-Aiziet! -Par vēlu.
Ziniet, sērfot Paipā - viļņi tur ir ļoti riskanti.
Es personīgi kā cilvēks negribu sērfot Paipā.
Paipa ir biedējoša.
Mani brāļi tur ir smagi savainojušies.
Tagad es labprāt tur nedotos.
Tas.
Kā mamma, kas skatās to televizorā, es vienmēr vēroju vilni,
un, ja tas ir liels un uzgāžas viņiem uz galvas…
"Vai viņi uznira?"
Tad es vienkārši gaidu.
Es uztraucos.
Esmu pārbijusies, jo tas rifs kļūdas nepiedod.
Tu novērtē vilni, un tas ir milzīgs. Jābūt apņēmībai.
KEKOA BAKALSO TAILERES TRENERIS PAIPLAINĀ
Jā, kad esi iekšā, tu esi iekšā. Šādi.
Jā. Zini, tas var noraut galvu.
POSMA FINĀLS MORA PRET RAITU
Mūs gaida iespaidīgs fināls Maui Pro Paiplainā.
Tailere Raita pret Karisu Moru.
Manuprāt, Karisas nodošanās sportam un sērfošanai ir vienreizīga.
Havajietei Karisai tas ir gandrīz tas pats, kas Džonam Džonam.
Tas ir viņas liktenis - uzvarēt Paiplainā.
Šīs sacensības ieies vēsturē.
Tailere Raita sāk.
-Ak dievs! -Ceru, ka viņai viss labi.
Tas bija nepatīkami.
Diezgan biedējoši, ne? Jo tur ir tik sekls.
-Velns! -Nē, viss labi.
Pirmais rezultāts sarkanajai 1,93.
Karisa Mora uzlec uz dēļa.
Vilnis izšķīda bez viņas.
Abas dāmas pirmajā braucienā tika notriektas.
1,93 un 1,83. Vērtējums ir ļoti līdzīgs.
Tailere Raita skatās uz šo.
Ei! Sasodīts, jā!
Sarkanā, tu esi pirmā ar 5,17.
Tagad Karisa Mora.
Traucas uz leju un nogāžas.
Okeāns it kā izmainījās.
Sākās spēcīga lietusgāze.
Bija traki, es neko neredzēju.
Man nācās izlaist viļņus.
Nu viss atkarīgs no Karisas Moras.
Karisai Morai ir 7,23.
Viņa izvirzās vadībā, Tailerei jāsaņemas.
Veidojas liels vilnis, Tailerei Raitai ir 30 sekundes.
Vai Karisai Morai aizmugurē arī būs vilnis? Aiziet!
Sarkanās rezultāts - 3,17. Atkal pirmā.
Atlikušas desmit sekundes.
Vai viņai būs vēl viena iespēja?
Piecas, četras, trīs, divas, viena.
-Nē, nebūs. -Karisai nepietiek laika.
Tailere Raita ir uzvarējusi Paiplainā.
To nedrīkst novērtēt par zemu.
Jā!
-Apsveicu. -Mēs vareni pastrādājām.
Labi. Malači, komanda.
-Tas ir paveikts. -Labi paveikts.
Šī ir īpaša diena sieviešu sērfošanas vēsturē.
Taileres uzvara Paiplainā…
Tas ir jauns laikmets profesionālajai sērfošanai
un sievietēm profesionālajā sērfošanā.
Jaunajām nākamās paaudzes sievietēm
nav sevi jāiztēlojas Paipā.
Viņas var sevi tur redzēt tajā, kas tikko norisinājās.
Un domāju, ka jebkas, kas to veicina, ir lieliski.
PSL ČEMPIONĀTA TURNĪRA GRAFIKS
TAGAD IR OFICIĀLI MAINĪTS, UN PAIPLAINĀ LĪDZĀS VĪRIEŠIEM
SACENŠAS ARĪ SIEVIETES.
NĀKAMAJĀ SĒRIJĀ
Sāncensības ziņā Gabijs un Italo ir sīvākie pretinieki.
Viņi ir labākie pasaulē, un viņi neapstājas.
Galu galā, visi grib uzvarēt.
Tas ir grūti.
ŠAJĀ SEZONĀ
Čempiona tituls ir augstākais sasniegums.
Esmu gatavs.
Man uz spēles ir likts daudz.
Man ir jācenšas uzvarēt.
Runa ir par sava vārda ierakstīšanu vēsturē
un kļūšanu par leģendu.
Aiziet!
Tulkojusi Aija Apse